stanford-oval/wikipedia huggingface dataset:
วัดโพธิ์แมนคุณาราม
สถาปัตยกรรม

วัดโพธิ์แมนสร้างตามหลักฮวงจุ้ย ลักษณะรถม้ากำลังลากราชรถ ซึ่งประตูทางเข้าวัดมีซุ้มประตู 5 ประตูเปรียบเหมือนม้าห้าตัว กำลังลากราชรถ คือ พระอุโบสถ อันมีพระศรีศากยมุนีพุทธเจ้าเป็นประธาน ตัวพระอุโบสถเป็นลักษณะผสมผสานระหว่าง พุทธศิลป ไทย จีน และธิเบต พระอุโบสถเป็นรูปทรงจีน พื้นหินขัดลายจีน สถาปัตยกรรมของวัดโพธิ์แมนเป็นฝีมือออกแบบโดยเจ้าคุณโพธิ์แจ้งมหาเถระ อดีตเจ้าคณะใหญ่สงฆ์นิกายจีน สำหรับถาวรวัตถุที่สำคัญ ๆ ของวัดมีอุโบสถ 3 ชั้น ยอดเป็นฉัตรเจดีย์บรรจุพระบรมสารีริกธาตุ ภายในประดิษฐาน “พระพุทธวัชรโพธิคุณ” ปิดทองเหลืองอร่าม พร้อมด้วยหมู่พระพุทธรูป 1,000 องค์ ซึ่งประดิษฐานอยู่บนเพดานทั้ง 3 ชั้นของอุโบสถ ฝาผนัง 2 ข้าง เป็นจิตรกรรมกระเบื้องโมเสครูปพระอรหันต์ 500 องค์
อีกด้านหนึ่งเป็นเรื่องราวเกี่ยวกับการออกบิณฑบาต โปรดสัตว์ในกรุงสาวัตถีประเทศอินเดียสมัยพุทธกาล ฐานและขั้นเป็นหินอ่อนอิตาลี เสาเป็นลวดลายตัวมังกร สลักปิดทอง หน้าพระอุโบสถ ประดิษฐานพระปรมาภิไธยย่อ “ภปร” รอบอุโบสถล้อมด้วยลูกกรงแก้ว มีเสมาหินอ่อนและแกะสลักด้วยรูปท้าวจตุโลกบาลทั้งสี่ และเครื่องหมายรูปวัชระธิเบต ด้านหน้าอุโบสถเป็นมหาวิหารท้าวจตุโลกบาลทั้งสี่ทิศ ภายในประดิษฐานพระศรีอารยเมตตรัยโพธิสัตว์ และท้าวจตุโลกบาลทั้งสี่ ด้านหน้ามหาวิหารจารึกอักขระภาษาจีนธิเบต แกะสลักด้วยไม้สักปิดทอง
ด้านหลังอุโบสถเป็นวิหารบูรพาจารย์ ประดิษฐานสรีระร่างท่านเจ้าคณะใหญ่โพธิ์แจ้ง มหาเถระซึ่งนั่งสมาธิดับขันธ์ นอกจากนี้ ยังมีวิหารพระอวโลกิเตศวรโพธิสัตว์ (พระกวนอิมโพธิสัตว์) ปางสหัสกร ปางสหัสเนตร (พันมือ พันตา) ซึ่งเป็นวัตถุโบราณ แกะสลักด้วยไม้จันทน์หอมจากเมืองจีน สมัยราชวงศ์ถัง (อายุประมาณ 1,300 ปี) วิหารปรมจารย์ วิหารบรรพชน หอศึกษาปริยธรรม ประภาศวิทยาคาร ห้องสมุด หออาคันตุกะ หอวัตถุธรรม สำนักงานคณะกรรมการสงฆ์จีนนิกายแห่งประเทศไทย พร้อมด้วยหมู่กุฏิสงฆ์ เรียงรายอยู่อย่างเป็นระเบียบ ทางเดินส่วนใหญ่เป็นหินขัด ด้านนอกมีเจดีย์ทรงญี่ปุ่น 3 ชั้น ศาลาพระพรหม ประตูมังกร 9 ขด องค์พระปัทมคุรุสมภพวัชรจารย์ธิเบต  เจดีย์ 7 ชั้นทรงจีน ศาลาเยาวราช วัชรเจดีย์ทรงธิเบตในอดีตเป็นสถานที่บรรจุสรีระของท่านเจ้าคุณโพธิ์แจ้งมหาเถระ
ด้านขวาของพระอุโบสถเป็นอาคารสำนักงานเจ้าคณะใหญ่จีนนิกายแห่งประเทศไทย ภายในจัดแสดง วัตถุโบราณล้ำค่ามากมาย เช่น พระพุทธรูป และพระโพธิสัตว์ และหยกแกะสลักเป็นพระโพธิสัตว์ห้าร้อยพระองค์ ตราประจำตำแหน่งพระสังฆนายกนิกายมนตรายาน คธาธุดงค์ พัดยศงาช้าง เป็นต้น
ถัดมาเป็นห้องเก็บพัดยศ อัฐบริขารฝ่ายมหายาน และ ห้องเก็บพระคัมภีร์ มนตรา ฝ่ายมหายาน ประตูด้านหน้าหอเก็บทาด้วยสีดำลงรักเขียนด้วยทองคำเป็นรูปภาพต่าง ๆ สวยงามมาก
หอพระไตรปิฏกฉบับมหายาน ซึ่งเป็นหอพระไตรปิฏกสำคัญที่สุดของโลก คือ เป็นสถานที่ประดิษฐานพระไตรปิฎกภาษาบาลี พระไตรปิฎกภาษาจีน และพระไตรปิฎกภาษาทิเบต ซึ่งสิ่งล้ำค่าที่สุดในนี้คือพระไตรปิฏกฉบับจักรพรรดิเหลียงอู่ ซึ่งในโลกนี้มีแค่ 3 ที่เท่านั้นที่มีการเก็บรักษาอยู่จนถึงปัจจุบัน
และสิ่งล้ำค่าอีกอย่างหนึ่งคือพระคัมภีร์ของวัชรยาน (ทิเบต) นิกายมนตรายาน ในโลกนี้มีที่นี่ที่เดียวที่สมบูรณ์ที่สุด ซึ่งท่านเจ้าคุณโพธิ์แจ้งได้อัญเชิญมาจากทิเบต ตามคำสั่งของท่านอาจารย์นอร่ารินโปเช่ ก่อนที่ทิเบตจะแตก 3 ปี
ลำดับเจ้าอาวาส

| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระมหาคณาจารย์จีนธรรมสมาธิวัตร (โพธิ์แจ้ง) เจ้าคณะใหญ่จีนนิกายรูปที่ 6 | พ.ศ. 2513 | พ.ศ. 2529 |
| 2 | พระมหาคณาจารย์จีนธรรมสมาธิวัตร (เย็นเต็ก) เจ้าคณะใหญ่จีนนิกายรูปที่ 7 | พ.ศ. 2530 | พ.ศ. 2566 |
| - | พระมหาคณาจารย์จีนธรรมวชิราจารย์ (เย็นอี่) รองเจ้าอาวาสวัดโพธิ์แมนคุณาราม (รักษาการเจ้าอาวาส) | พ.ศ. 2566 | ปัจจุบัน |
การเดินทาง

การเดินทางใช้ทางด่วนขั้นที่ 1 ลงที่ถนนสาธุประดิษฐ์ แล้วกลับรถทางขวาวกกลับผ่านเซ็นทรัลพระราม 3 ถึงถนนนราธิวาสราชนครินทร์เลี้ยวซ้ายเข้าซอยนราธิวาสราชนครินทร์ 24 ถ้ามาจากฝั่งสาธุประดิษฐ์  เข้าซอยสาธุประดิษฐ์ 19 (ซอยวัดโพธิแมน)
รถเมล์ เดินทางสะดวกที่สุด เข้าประตู ถนนนราธิวาสราชนครินทร์ ซอย 24
สาย ปอ 142 จากบางนา-ช่องนนทรี  (ลงแยกนราธิวาสฯ เข้าประตูวัดซอย นรารธิวาส ซอย 24)
สาย ปอ 519  มีนบุรี - สาธุประดิษฐ์                     รถปรับอากาศ (ยูโรทู)
สาย 102  ปากน้ำ - สาธุประดิษฐ์                               รถปรับอากาศ (ครีม-น้ำเงิน)
สาย 62 ปอ62 สาธุประดิษฐ์ - อนุสาวรีย์ชัยฯ               รถธรรมดา (ครีม-แดง) รถปรับอากาศ (ครีม-น้ำเงิน)
สาย 77 ปอ 77 เซลทรัลพระราม3 - หมอชิตใหม่         รถธรรมดา (ครีม-แดง) รถปรับอากาศ (ครีม-น้ำเงิน)
สาย 180 อู่สาธุประดิษฐ์ - ม.รามคำแหง 2         รถธรรมดา (ครีม-แดง)
สาย 67  วัดเสมียนนารี - เซ็นทรัลพระราม 3        รถธรรมดา (ครีม-แดง)รถปรับอากาศ (ครีม-น้ำเงิน)
แหล่งข้อมูลอื่น

เว็บไซต์วัดโพธิ์แมนคุณาราม เก็บถาวร 2010-01-19 ที่ เวย์แบ็กแมชชีน
พระพุทธรูปองค์ประธานของวัดโพธิ์แมน
สังขารของโพธิ์แจ้งมหาเถระในวิหารบูรพาจารย์
วัดห้วยบง (อำเภอด่านขุนทด)

| วัดห้วยบง |
| --- | --- |
th
ที่ตั้ง: เลขที่ 225 บ้านห้วยบง หมู่ที่ 1 ตำบลห้วยบง อำเภอด่านขุนทด จังหวัดนครราชสีมา 30210
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระครูพัฒนกิจจานุยุต (อ่าง ปญฺญาธโร)
 สถานีย่อยพระพุทธศาสนา
วัดห้วยบง  เป็นวัดราษฎร์ สร้างขึ้นเมื่อ พ.ศ. 2484 ตั้งอยู่เลขที่ 225 บ้านห้วยบง หมู่ที่ 1 ตำบลห้วยบง อำเภอด่านขุนทด จังหวัดนครราชสีมา
ประวัติ

เมื่อ พ.ศ. 2484 วัดห้วยบง ได้สร้างขึ้นเป็นวัดราษฎร์ สังกัดคณะสงฆ์มหานิกาย
ต่อมาวันที่ 3 กุมภาพันธ์ พ.ศ. 2540 จึงได้รับพระราชทานวิสุงคามสีมา
เมื่อ พ.ศ. 2535 เปิดสอนโรงเรียนพระปริยัติธรรมแผนกธรรม
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระครูประมุข | พ.ศ. 2519-2520 |
| 2 | พระทองเจือ | พ.ศ. 2523-2534 |
| 3 | พระสุพัฒน์ | พ.ศ. 2535 |
| 4 | พระครูพัฒนกิจจานุยุต (อ่าง ปญฺญาธโร) | พ.ศ. 2535 จนถึงปัจจุบัน |
วัดวชิราลงกรณวรารามวรวิหาร

| วัดวชิราลงกรณวรารามวรวิหาร |
| --- | --- |
th
ชื่อสามัญ: วัดวชิราลงกรณ
ที่ตั้ง: ตำบลหนองน้ำแดง อำเภอปากช่อง จังหวัดนครราชสีมา 30130
ประเภท: พระอารามหลวงชั้นตรี ชนิดวรวิหาร
นิกาย: เถรวาท ธรรมยุติกนิกาย
เจ้าอาวาส: พระราชวชิราลังการ วิ. (คำปอน สุทธิญาโณ)
 สถานีย่อยพระพุทธศาสนา
วัดวชิราลงกรณวรารามวรวิหาร ตั้งอยู่ที่ตำบลหนองน้ำแดง อำเภอปากช่อง จังหวัดนครราชสีมา เป็นพระอารามหลวงชั้นตรี ชนิดวรวิหาร สังกัดธรรมยุติกนิกาย และยังเป็นสำนักปฏิบัติธรรมประจำจังหวัดนครราชสีมา แห่งที่ 177
ประวัติ

นางทิพย์ นิยมเหตุ เจตนาสร้างเพื่อถวายแด่พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) และขอพระราชทานพระบรมราชานุญาตใช้ชื่อว่า วัดวชิราลงกรณ
วันที่ 16 พฤษภาคม พ.ศ. 2506 พระบาทสมเด็จพระมหาภูมิพลอดุลเดชมหาราช บรมนาถบพิตร พร้อมด้วยพระบาทสมเด็จพระวชิรเกล้าเจ้าอยู่หัว (ครั้งดำรงพระอิสริยยศ สมเด็จพระเจ้าลูกยาเธอ เจ้าฟ้าวชิราลงกรณ) ทรงประกอบพิธีวางศิลาฤกษ์
วันที่ 18 กรกฎาคม พ.ศ. 2506 ได้มีการแต่งตั้งให้ พระราชสุทธาจารย์ (โชติ คุณสมฺปนฺโน) เป็นเจ้าอาวาสองค์แรก
วันที่ 28 เมษายน พ.ศ. 2524 ได้จัดพิธีผูกพัทธสีมา ตามหนังสือกราบบังคมทูล พระบาทสมเด็จพระวชิรเกล้าเจ้าอยู่หัว (ครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฏราชกุมาร) เป็นผู้เสด็จแทนพระองค์พระบาทสมเด็จพระมหาภูมิพลอดุลยเดชมหาราช บรมนาถบพิตร ในวโรกาสทรงประกอบพระราชพิธีตัดลูกนิมิตผูกพัทธสีมาพระอุโบสถ
วันที่ 12 มีนาคม พ.ศ. 2508 ได้รับพระราชทานวิสุงคามสีมา
พ.ศ. 2510 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินเพื่อทรงถวายผ้าพระกฐินเป็นส่วนพระองค์
วันที่ 28 ธันวาคม พ.ศ. 2518 ยกเป็นพระอารามหลวงชั้นตรี ชนิดวรวิหาร เพื่อเฉลิมพระเกียรติในพระราชพิธีสถาปนา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
ลำดับเจ้าอาวาส

| ลำดับที่ | เจ้าอาวาส | ปี |
| --- | --- | --- |
| 1 | พระเทพสุทธาจารย์ (โชติ คุณสมฺปนฺโน) | พ.ศ. 2506-2517 |
| 2 | พระมงคลวัฒนคุณ (เพิ่ม กิตุติวฑฺฒโน) | พ.ศ. 2517-2529 |
| 3 | พระครูเขมคุณโสภณ (จันทร์ เขมสิริ) | พ.ศ. 2529-2534 |
| 4 | พระราชวรญาณ (วิจิตร จิตฺตทนฺโต) รักษาการ | พ.ศ. 2534-2536 |
| 5 | พระครูสุทธิศีลสังวร (ประสิทธิ์ ฐานิสฺสโร) | พ.ศ. 2536-2538 |
| 6 | พระครูโสภณวชิรคุณ (สวาสดิ์ กมโล) | พ.ศ. 2539 |
| 7 | พระราชวชิราลังการ วิ. (คำปอน สุทธิญาโณ) | เจ้าอาวาสรูปปัจจุบัน |
อาคารเสนาสนะ

อาคารสิ่งก่อสร้างภายในวัด ประกอบด้วย พระอุโบสถ มณฑปครอบรอยพระพุทธบาท ศาลาการเปรียญ ศาลาแก้ว พระตำหนัก ศาลาปฏิบัติธรรม กุฏิสงฆ์ หอระฆัง ศาลาบำเพ็ญกุศล ฌาปนสถาน และห้องสมุด
สถานีรถไฟยูรากูโจ

สถานีรถไฟยูรากูโจ (ญี่ปุ่น: 有楽町駅; โรมาจิ: Yūrakuchō-eki) เป็นสถานีรถไฟในเขตชิโยดะ กรุงโตเกียว ประเทศญี่ปุ่น
แหล่งข้อมูลอื่น

The Tokyo Virtual Tour: สถานีรถไฟยูรากูโจเก็บถาวร 2012-07-17 ที่ เวย์แบ็กแมชชีน
Yamanote29: Yūrakuchō เก็บถาวร 2016-03-03 ที่ เวย์แบ็กแมชชีน
| ด ค กสถานีของสายยามาโนเตะ |
| --- | --- |
 ชินางาวะ  โอซากิ  โกตันดะ  เมงูโระ  เอบิซุ  ชิบูยะ  ฮาราจูกุ  โยโยงิ  ชินจูกุ  ชินโอกูโบะ  ทากาดาโนบาบะ  เมจิโระ  อิเกบูกูโระ  โอตสึกะ  ซูงาโมะ  โคมาโงเมะ  ทาบาตะ  นิชินิปโปริ  นิปโปริ  อูงูอิซูดานิ  อูเอโนะ  โอกาจิมาจิ  อากิฮาบาระ  คันดะ  โตเกียว  ยูรากุโจ  ชิมบาชิ  ฮามามัตสึโจ  ทามาจิ  ชินางาวะ 
| ด ค กสถานีของโตเกียวเมโทรสายยูรากูโจ |
| --- | --- | --- |
|  (รถไฟโทบุสายโทโจ<<) วาโกชิ  ชิกาเต็ตสึนาริมาซุ  ชิกาเต็ตสึอากัตสึกะ  เฮวาได  ฮิกาวาได  (<<รถไฟเซบุสายยูรากูโจ) โคตาเกะมูไกฮาระ  เซ็งกาวะ  คานาเมโจ  อิเกบูกูโระ  ฮิงาชิอิเกบูกูโระ  โกโกกูจิ  เอโดงาวาบาชิ  อีดาบาชิ  อิจิงายะ  โคจิมาจิ  นางาตาโช  ซากูราดามง  ยูรากูโจ  กินซะอิจโจเมะ  ชินโตมิโจ  สึกิชิมะ  โทโยซุ  ทัตสึมิ  ชิงกิบะ  |  (รถไฟโทบุสายโทโจ<<) วาโกชิ  ชิกาเต็ตสึนาริมาซุ  ชิกาเต็ตสึอากัตสึกะ  เฮวาได  ฮิกาวาได  (<<รถไฟเซบุสายยูรากูโจ) โคตาเกะมูไกฮาระ  เซ็งกาวะ  คานาเมโจ  อิเกบูกูโระ  ฮิงาชิอิเกบูกูโระ  โกโกกูจิ  เอโดงาวาบาชิ  อีดาบาชิ  อิจิงายะ  โคจิมาจิ  นางาตาโช  ซากูราดามง  ยูรากูโจ  กินซะอิจโจเมะ  ชินโตมิโจ  สึกิชิมะ  โทโยซุ  ทัตสึมิ  ชิงกิบะ  | Y |
วัดไร่เกาะต้นสำโรง

| วัดไร่เกาะต้นสำโรง |
| --- | --- |

ชื่อสามัญ: วัดไร่เกาะต้นสำโรง, วัดเกาะปทุม, วัดไน่เกาะ
ที่ตั้ง: ตำบลพระประโทน อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไร่เกาะต้นสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระประโทน อำเภอเมืองนครปฐม จังหวัดนครปฐม วัดเป็นเกาะเนื้อที่ 14 ไร่ มีลำห้วยและคลองล้อมรอบคลองต้นสำโรงเป็นลำครองธรรมชาติที่เชื่อมต่อกับคลองเจดีย์บูชาได้และเดิมมีต้นสำโรงใหญ่อยู่มาก ปัจจุบันมีเหลืออยู่ 1 ต้นเท่านั้น
วัดไร่เกาะต้นสำโรง เดิมชื่อ วัดเกาะปทุม เพราะที่ตั้งวัดมีคลองล้อมรอบเป็นเกาะและมีดอกบัวขึ้นตามคลองมากมาย ชาวบ้านแถบนี้ส่วนใหญ่เป็นชาวจีน ทำไร่ ทำสวน ปลูกต้นคราม ชาวจีนพวกนี้เรียกวัดเกาะปทุมว่า วัดไน่เกาะ หมายถึงเกาะแห่งดอกบัว เพราะคำว่า "ไน่" ในภาษาจีนแปลว่า ดอกบัว บวกกับคำว่าเกาะ จึงกลายเป็น วัดไน่เกาะ ซึ่งเป็นสำเนียงการพูดของชาวบ้านซึ่งส่วนใหญ่เป็นชาวจีน ต่อมาคลองเริ่มตื้นเขินทำให้ดอกบัวลดน้อยลง แต่กลับมีต้นไม้ยืนต้นชนิดหนึ่งเป็นจำนวนมาก คือ ต้นสำโรง และมีอยู่ต้นหนึ่งมีขนาดใหญ่มาก แผ่กิ่งก้านสาขาร่มรื่น ชาวบ้านเชื่อว่า มีรุกขเทวดาสถิตย์อยู่ จึงตั้งศาลให้ ประกอบกับพื้นที่โดยรอบทำไร่กันเป็นส่วนใหญ่ จึงทำให้ชื่อของวัด เปลี่ยนชื่อมาเป็น "วัดไร่เกาะต้นสำโรง"
จากคำบอกเล่าของผู้อาวุโส เป็นวัดทีมีมาตั้งแต่ช่วงการปฏิสังขรณ์ใหญ่องค์พระปฐมเจดีย์ ซึ่งมีการขุดคลองเจดีย์บูชาตั้งแต่ทิศตะวันออกเฉียงเหนือขององค์พระปฐมเจดีย์ ไปจนถึงมณฑลนครชัยศรี โดยขุนนางทหารได้แวะพักบริเวณวัดนี้ และสร้างศาลาพักร้อนขึ้น ต่อมามีคณะสงฆ์คณะหนึ่ง เดินธุดงค์ผ่านมาทางนี้ จึงได้หยุดพัก และเห็นว่าเป็นทำเลที่เหมาะสำหรับการบำเพ็ญศีลภาวนา เมื่อชาวบ้านรู้ว่ามีพระมาอาศัยอยู่ ต่างก็มาทำบุญกันเรื่อย ๆ และได้สร้างสำนักสงฆ์ขึ้น มีศาลาหลังเล็ก ๆ หลังหนึ่ง และมีกุฎิอีกสองสามหลัง และในปี พ.ศ. 2502 ได้สร้างสุสานไว้ทางทิศเหนือของวัด เพื่อเป็นที่เก็บกระดูกของชาวจีนที่ไร้ญาติ ต่อมาในปี พ.ศ. 2532 ทางวัดได้จัดงานทำพิธีล้างป่าช้าขึ้น ได้เงินบริจาคจำนวนหนึ่ง จึงนำมาสร้างอุโบสถหลังใหม่ ในปี พ.ศ. 2538 ได้จัดให้มีงานปิดทองฝังลูกนิมิต ผูกพัทธสีมา อุโบสถหลังใหม่ และได้ใช้อุโบสถหลังนี้ในการประกอบศาสนกิจมาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2514
รายนามเจ้าอาวาส

หลวงพ่อแสง ประมาณ พ.ศ. 2430
หลวงพ่อเอม
พระวินัยธร จันทร์ ประมาณ พ.ศ. 2440–2483
พระอธิการสายหยุด พ.ศ. 2483–2496
พระอธิการพร้อม พ.ศ. 2496–2500
พระอธิการสุทธิสุนทร (แฉล้ม กลฺยาโณ) พ.ศ. 2500–2501
พระครูสังฆรักษวิชิต พ.ศ. 2501–2515
พระครูวิจิตรนันทคุณ (อิด อานนฺโท) พ.ศ. 2515–2527
พระอธิการปราโมทย์ ฐานทินฺโน พ.ศ. 2528–2531
พระครูสุวรรณเมธาภรณ์ (ทอง ติกฺขเวโท) พ.ศ. 2536
วอริก บั๊กเลอร์

วอริก บั๊กเลอร์ (1863–1945) เป็นนักแสดงละครเวทีชาวอังกฤษ
ผลงาน > ผู้กำกับ

After Dark (1915)
ผลงาน > นักแสดง

The Vicar of Wakefield (1913)
The Old Curiosity Shop (1913)
The Heart of Midlothian (1914)
Trelawny of the Wells (1916)
The Grip of Iron (1920)
บรรณานุกรม

Goble, Alan. The Complete Index to Literary Sources in Film. Walter de Gruyter, 1999.
แหล่งข้อมูลอื่น

วอริก บั๊กเลอร์ ที่อินเทอร์เน็ตมูวีเดตาเบส
ศรีจิตรา

ศรีจิตรา อาจหมายถึง
ศรีจิตรา - นามปากกาของจินตนา ภักดีชายแดน
ศาสตราจารย์แพทย์หญิงท่านผู้หญิงศรีจิตรา บุนนาค - แพทย์หลวง
โรงเรียนศรีจิตรา - อำเภอลำลูกกา จังหวัดปทุมธานี
วราวุธ บูรพาชยานนท์

| โป้ง วราวุธ |
| --- | --- |
ชื่อเกิด: วราวุธ บูรพาชยานนท์
เกิด: 23 พฤศจิกายน พ.ศ. 2520 (46 ปี)
แนวเพลง: ป็อป ร็อก
อาชีพ: นักร้อง, นักแสดง
ช่วงปี: พ.ศ. 2537 - 2545
ค่ายเพลง: ค่ายกลิทซ์ (ในเครือแกรมมี่)
วราวุธ บูรพาชยานนท์ (ชื่อเล่น: โป้ง) เกิดเมื่อวันที่ 23 พฤศจิกายน พ.ศ. 2520 เป็นอดีตนักร้อง นักแสดง และนายแบบชาวไทย จังหวัดราชบุรี
ประวัติ

โป้งเป็นลูกชายคนสุดท้องของทางครอบครัว "บูรพาชยานนท์" ในจำนวนพี่น้อง 2 คน โดยมีพี่สาว 1 คนซึ่งเสียชีวิตไปตั้งแต่เขายังเด็ก
ด้านการศึกษาจบการศึกษาในระดับชั้นอนุบาลที่ โรงเรียนอนุบาลไผทวิทยา ในจังหวัดนครปฐม จากนั้นจึงมาศึกษาต่อในระดับชั้นประถม จนสำเร็จการศึกษาในระดับชั้นมัธยมปลายจาก โรงเรียนบุรีรัมย์พิทยาคม ปัจจุบันสำเร็จการศึกษาระดับปริญญาตรี คณะวิศวกรรมศาสตร์ มหาวิทยาลัยศรีปทุม
เข้าสู่วงการมาจากการถ่ายแบบ ในฐานะนายแบบวัยรุ่น ตั้งแต่ปีพ.ศ. 2536 เป็นต้นมา เริ่มมีผลงานในด้านการถ่ายแบบเป็นครั้งแรกกับทาง นิตยสารเธอกับฉัน และมีผลงานการถ่ายแบบนิตยสารวัยรุ่นตามมาติดๆ ได้แก่ เดอะบอย, เธอกับฉัน, พจน์อานนท์, อานนท์, ANGEL, BOOM เป็นต้น
นอกจากนี้ยังมีผลงานเพลงกับทางค่ายกลิทซ์ ที่อยู่ในเครือของบริษัท จีเอ็มเอ็ม แกรมมี่ เมื่อปีพ.ศ. 2537 อัลบั้มเพลงชุดแรกในแนว Pop / Dance ใช้ชื่ออัลบั้มว่า "ต.กับ จ. (Body & Soul)" โดยมีการเปิดตัวต่อสื่อมวลชน และออกวางจำหน่ายทั่วประเทศในเดือนพฤศจิกายน พ.ศ. 2537 โดยอัลบั้มชุดนี้มีเพลงโปรโมทหลักคือ โป้งแปะ, ต.กับ จ., รักคืออะไร และเพลง ไม่ยอมเสียเธอ
ส่วนผลงานการแสดง ได้แก่ ภาพยนตร์เพื่อเพื่อน เพื่อฝัน เพื่อวันเกียรติยศ, ละครสื่อสิเน่หา, ละครเลือดสามสี, ละครพื้นบ้านอิเหนาและละครเรื่องรัตตมณี ร.ศ. 220 เป็นต้น
ปัจจุบันได้ลาวงการบันเทิง โดยมีธุรกิจส่วนตัวในด้านการรับเหมาก่อสร้าง บริษัท นีโอ เทคนิคอล ที่รับงานสร้างบ้าน อพาร์ทเมนท์ โรงงาน โรงพยาบาล ฯลฯ ด้านชีวิตส่วนตัวแต่งงานแล้วกับสาวนอกวงการชื่อ "คริส" เมื่อปี พ.ศ. 2558
ผลงานละครโทรทัศน์

สื่อสิเน่หา (ช่อง 7) (2540)
สังข์ทอง (ช่อง 3) (2543)
นิลมณี (ช่อง 3) (2544)
อิเหนา (ช่อง 3) (2545)
รัตตมณี ร.ศ.220 (ช่อง 3) (2547)
เลือดสามสี (ช่อง 3) (2548)
ผลงานละครโทรทัศน์ > ภาพยนตร์

เพื่อเพื่อน เพื่อฝัน เพื่อวันเกียรติยศ (2540)
ผลงานละครโทรทัศน์ > ผลงานเพลงอัลบั้ม

Body & Soul (2537) - GLITZ
ผลงานละครโทรทัศน์ > คอนเสิร์ต

คอนเสิร์ต มิสเตอร์มอส อีกสักที กับ ยู.เอช.ที ก็ดีนะเพื่อน (2537)
คอนเสิร์ต Teenage Festival (2538)
วรรณี เจียรวนนท์ รอสส์

| วรรณี เจียรวนนท์ รอสส์ |
| --- | --- |
วรรณีขณะบรรยายในงาน OECD Forum for World Education 2019
เกิด:  (1962-09-30) 30 กันยายน ค.ศ. 1962 (62 ปี)
สัญชาติ: ไทย 
การศึกษา: Fordham University
อาชีพ: นักธุรกิจ, นักรณรงค์ด้านการศึกษา, นักการกุศล
ปีปฏิบัติงาน: พ.ศ. 2532 - ปัจจุบัน
องค์การ: Concordian International School
คู่สมรส: ไมเคิล รอสส์
รางวัล: รางวัลนักลงทุนหญิงโดดเด่นแห่งอาเซียน จากเครือข่ายนักลงทุนหญิงอาเซียน พ.ศ. 2561
วรรณี เจียรวนนท์ รอสส์ เป็นนักธุรกิจ นักการเงินการธนาคาร นักรณรงค์ด้านการศึกษาและนักการกุศลหญิงชาวไทย เป็นผู้ก่อตั้งและผู้อำนวยการโรงเรียนนานาชาติคอนคอร์เดียน และรณรงค์ด้านการศึกษา เพื่อเป็นข้อเสนอเชิงนโยบายในเวทีสำคัญต่าง ๆ ทั่วโลก เช่น Forum for World Education จัดร่วมกับองค์การเพื่อความร่วมมือและการพัฒนาทางเศรษฐกิจ หรือ OECD ณ กรุงปารีส, สาธารณรัฐฝรั่งเศส ซึ่งธนินท์ เจียรวนนท์ บิดาของเธอและ Andreas Schleicher ผู้อำนวยการฝ่ายการศึกษาและทักษะของ OECD ร่วมเป็นผู้พูดหลักในเวทีสัมนาดังกล่าวด้วย
ประวัติและการศึกษา

วรรณี เจียรวนนท์ รอสส์ เป็นบุตรและบุตรสาวคนแรกของนายธนินท์และคุณหญิงเทวี เจียรวนนท์ ผู้ก่อตั้งเครือเจริญโภคภัณฑ์ซึ่งเป็นกลุ่มบริษัทธุรกิจการเกษตรและสินค้าโภคภัณฑ์ในประเทศไทย เป็นชาวไทยเชื้อสายจีน มีบรรพบุรุษเป็นชาวจีนแต้จิ๋วอพยพ วรรณีจบการศึกษาระดับมัธยมศึกษาตอนต้นจาก Ojai Valley School, รัฐแคลิฟอร์เนีย และจบการศึกษาระดับมัธยมศึกษาตอนปลายจาก The Hun School of Princeton, รัฐนิวเจอร์ซีย์ ก่อนจะเข้าศึกษาระดับปริญญาตรีด้านการจัดการข้อมูลสารสนเทศทางวิทยาศาสตร์และธุรกิจ และปริญญาโทด้านการตลาด จากมหาวิทยาลัยฟอร์ดแฮม, นครนิวยอร์ก, สหรัฐอเมริกา ขณะกำลังศึกษาทั้งสองปริญญา วรรณีได้เข้ารับการฝึกงานที่ Chase Manhattan Bank วาณิชธนกิจที่ใหญ่ที่สุดในสหรัฐอเมริกา ณ สำนักงานประจำฮ่องกง โดยฝึกงานทั้งในด้านการบริหารงานการธนาคารมูลค่าสูงส่วนบุคคล (Private banking) และการธนาคารเพื่อการลงทุน (Investment banking) หรือ วาณิชธนกิจ และเธอได้เริ่มชีวิตการทำงานในสายงานด้านการเงินด้วยการเป็นนักวิเคราะห์ด้านการลงทุนให้กับ Chase Manhattan Bank ในประเทศไทยด้วย
วรรณี เจียรวนนท์ สมรสกับนายไมเคิล รอสส์ ชาวฮ่องกง เป็นรองประธานกรรมการบริหาร บริษัท ซี.พี.โลตัส คอร์ปอเรชั่น ธุรกิจในเครือเจริญโภคภัณฑ์
การทำงานทางธุรกิจ

วรรณีทำงานในธนาคารข้ามชาติ Chase Manhattan Bank ในตำแหน่งนักวิเคราะห์ด้านการลงทุน ตั้งแต่ พ.ศ. 2532 - 2534 จากนั้นได้ลาออกแล้วร่วมก่อตั้งบริษัท CL3 Design จำกัด ในฮ่องกง โดยดำเนินธุรกิจเกี่ยวกับการออกแบบทางสถาปัตยกรรมและนวัตกรรม ทั้งในรูปแบบของเครื่องเรือน อาคารสถานที่ทั้งภายในและภายนอก วรรณีร่วมดำเนินธุรกิจในบริษัทดังกล่าวกว่า 8 ปีแล้วจึงเริ่มตั้งต้นทำธุรกิจด้านการศึกษา
การทำงานทางธุรกิจ > ก่อตั้งโรงเรียนนานาชาติคอนคอร์เดียน

วรรณีก่อตั้งโรงเรียนนานาชาติคอนคอร์เดียนขึ้นในปี พ.ศ. 2543 โดยเป็นโรงเรียนนานาชาติที่มุ่งเน้นการสอนแบบ International Baccalaureate (IB) หรือ หลักสูตรที่ออกแบบขึ้นเพื่อให้ผู้เรียนสามารถศึกษาต่อและปรับตัวในการศึกษาต่อได้กับทุก ๆ ระบบการศึกษาในโลก สามารถใช้ภาษาที่กำลังมีอิทธิพลต่อความเป็นไปของโลกได้ถึง 3 ภาษา ได้แก่ ภาษาอังกฤษ ภาษาจีน และภาษาไทย
หลักสูตรยังมุ่งที่จะขัดเกลานักเรียนให้เห็นคุณค่าของทุกคนและรู้จักช่วยเหลือสังคม มีความเป็นผู้นำที่มีคุณธรรม จริยธรรมและความมุ่งมั่นที่จะเปลี่ยนแปลงโลกให้ดีขึ้น ด้วยการออกแบบหลักสูตรให้ฝึกฝนจิตสาธารณะผ่านการเรียนรู้โดยการปฏิบัติจริง เช่น การออกค่ายอาสาร่วมสร้างโรงเรียนในถิ่นทุรกันดาร การทำกิจกรรมบำเพ็ญประโยชน์ที่บ้านพักคนชรา สถานรับเลี้ยงเด็กกำพร้า ไปจนถึงการปลูกป่า และการให้นักเรียนได้รับผิดชอบชีวิตตนเอง ในขณะเดียวกันก็สามารถอยู่ร่วมกับผู้อื่นอย่างเป็นสุข
รางวัลและความสำเร็จ

วรรณีได้รับรางวัลด้านการพัฒนาธุรกิจและการพัฒนาการศึกษาจากหลายสถาบันทั้งในประเทศไทยและต่างประเทศ อาทิ
รางวัลนักลงทุนหญิงโดดเด่นแห่งอาเซียน จากเครือข่ายนักลงทุนหญิงอาเซียน พ.ศ. 2561
รางวัลบุคคลตัวอย่างในภาคธุรกิจการศึกษา จากมูลนิธิสภาวิทยาศาสตร์และเทคโนโลยีแห่งประเทศไทย พ.ศ. 2558
รางวัลศิษย์เก่าดีเด่น จาก Ojai Valley School,  รัฐแคลิฟอร์เนีย, สหรัฐอเมริกา พ.ศ. 2557
รางวัล "คุณครูคุณธรรมสตรีไทย" จากเครือข่ายโรงเรียนคุณธรรม ดร. เทียม โชควัฒนา พ.ศ. 2556
บุคคลตัวอย่างในภาคธุรกิจการศึกษา จากมูลนิธิสภาวิทยาศาสตร์และเทคโนโลยีแห่งประเทศไทย พ.ศ. 2556
รางวัล “โรงเรียนคุณธรรม” จาก จากเครือข่ายโรงเรียนคุณธรรม ดร. เทียม โชควัฒนา พ.ศ. 2555
วรรณีขณะพูดรณรงค์เปลี่ยนมโนทัศน์ทางการศึกษาระดับนานาชาติในงาน YALPI 2020 ณ จุฬาลงกรณ์มหาวิทยาลัย
ศริพจน์ภาษาไทย์

| ศริพจน์ภาษาไทย์ Digtionnaire Siamois Français Anglais Siamese French English Digtionary   |
| --- | --- |

ผู้ประพันธ์: ฌอง หลุยส์ เวย์
ประเทศ: สยาม จักรวรรดิฝรั่งเศส
ภาษา: ภาษาไทย ภาษาฝรั่งเศส ภาษาอังกฤษ
ประเภท: พจนานุกรม
สำนักพิมพ์: โรงพิมพ์คาธอลิค มิชชัน
วันที่พิมพ์: พ.ศ. 2439
หน้า: 1,165 หน้า
ศริพจน์ภาษาไทย์ คือ พจนานุกรมที่มุขนายกฌ็อง-หลุยส์ แว (Jean-Louis Vey) จัดพิมพ์ขึ้นเมื่อ พ.ศ. 2439 โดยปรับปรุงจาก สัพะ พะจะนะ พาสา ไท พจนานุกรมฉบับของปาเลอกัว มีรูปเล่มขนาด 9" x 10"  บนปกมีชื่อหนังสือและถัดลงมาแบ่งเป็น 2 คอลัมน์ ภาษาฝรั่งเศสอยู่ด้านซ้ายและภาษาอังกฤษอยู่ด้านขวา ส่วนที่เป็นคำนำ (คำอุทาหรณ์) ได้อธิบายวิธีออกเสียงภาษาไทย และการใช้อักษรโรมันแทนเสียงภาษาไทย ตอนท้ายมีแบบฝึกหัดสำหรับให้หัดอ่าน ในตอนที่เป็นคู่มือการใช้ซึ่งอยู่ต่อจากเรื่องการออกเสียง มีคำอธิบายเกี่ยวกับลักษณะทางไวยากรณ์ของภาษาไทย ส่วนที่เป็นเนื้อหาของพจนานุกรมจริง ๆ ได้ตัดคำแปลภาษาละตินออก และใช้ตัวอักษรขนาดเล็กลง นอกจากไวยากรณ์แล้ว ยังให้ความรู้พื้นฐานด้านอื่น เช่น มาตราชั่งตวงวัด วันเดือนปี เป็นต้น
รายชื่อรหัสภาษา ISO 639-1
ตาราง ISO 639 บางส่วน

ตารางนี้ประกอบด้วยรหัสทั้งหมดของ:
ISO 639-1: รหัสสองตัวอักษร หนึ่งรหัสแทนหนึ่งภาษาหรือมหภาษา ISO 639
และบางส่วนของ:
ISO 639-2/T: รหัสสามตัวอักษร สำหรับภาษาเดียวกันกับ ISO 639-1
ISO 639-2/B: รหัสสามตัวอักษร ส่วนใหญ่เหมือนกับ 639-2/T แต่บางรหัสย่อมาจากภาษาอังกฤษแทนที่จะใช้ภาษาท้องถิ่น (ในตารางจะแสดงรหัสที่แตกต่างด้วยตัวหนา)
ISO 639-3: รหัสสามตัวอักษร เหมือนกับ 639-2/T ในส่วนของภาษา แต่เพิ่มรหัสที่แตกต่างออกไปสำหรับความหลากหลายของมหภาษา ISO 639
หมายเหตุ: สีในสดมภ์แรกแสดงถึงตระกูลภาษาในสดมภ์ที่สอง
ตาราง ISO 639 บางส่วน

|  | ตระกูลภาษาอินโด-ยูโรเปียน | ภาษายูเครน | українська мова | uk | ukr | ukr | ukr |  |  |
|  | ตระกูลภาษาอินโด-ยูโรเปียน | ภาษาอูรดู | اردو | ur | urd | urd | urd |  |  |
|  | กลุ่มภาษาเตอร์กิก | ภาษาอุซเบก | O‘zbek, Ўзбек, أۇزبېك‎ | uz | uzb | uzb | uzb + 2 |  | มหภาษา |
|  | ตระกูลภาษาไนเจอร์-คองโก | ภาษาเวนดา | Tshivenḓa | ve | ven | ven | ven |  |  |
|  | ตระกูลภาษาออสโตรเอเชียติก | ภาษาเวียดนาม | Tiếng Việt | vi | vie | vie | vie |  |  |
|  | ภาษาประดิษฐ์ | ภาษาโวลาปุก | Volapük | vo | vol | vol | vol |  |  |
|  | ตระกูลภาษาอินโด-ยูโรเปียน | ภาษาวัลลูน | walon | wa | wln | wln | wln |  |  |
|  | ตระกูลภาษาอินโด-ยูโรเปียน | ภาษาเวลส์ | Cymraeg | cy | cym | wel | cym |  |  |
|  | ตระกูลภาษาไนเจอร์-คองโก | ภาษาโวลอฟ | Wollof | wo | wol | wol | wol |  |  |
|  | ตระกูลภาษาอินโด-ยูโรเปียน | Western Frisian | Frysk | fy | fry | fry | fry |  |  |
|  | ตระกูลภาษาไนเจอร์-คองโก | ภาษาโคซา | isiXhosa | xh | xho | xho | xho |  |  |
|  | ตระกูลภาษาอินโด-ยูโรเปียน | ภาษายิดดิช | ייִדיש | yi | yid | yid | yid + 2 |  | มหภาษา |
|  | ตระกูลภาษาไนเจอร์-คองโก | ภาษาโยรูบา | Yorùbá | yo | yor | yor | yor |  |  |
|  | ตระกูลภาษาขร้า-ไท | ภาษาจ้วง | Saɯ cueŋƅ, Saw cuengh | za | zha | zha | zha + 16 |  | มหภาษา |
|  | ตระกูลภาษาไนเจอร์-คองโก | ภาษาซูลู | isiZulu | zu | zul | zul | zul |  |  |
ดูเพิ่ม

ยูนิโคด
วอลเลย์บอลชายทีมชาติจีนไทเป

วอลเลย์บอลชายทีมชาติจีนไทเป (จีน: 中華台北男子排球代表隊) เป็นตัวแทนของประเทศไต้หวันในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสมาคมวอลเลย์บอลจีนไทเป
ประวัติการแข่งขัน > วอลเลย์บอลชิงแชมป์โลก

1986 – อันดับ 15
1990 – ไม่ผ่านการคัดเลือก
1994 – ไม่ผ่านการคัดเลือก
1998 – ไม่ผ่านการคัดเลือก
2002 – ไม่ผ่านการคัดเลือก
2006 – ไม่ผ่านการคัดเลือก
2010 – ไม่ผ่านการคัดเลือก
2014 – ไม่ผ่านการคัดเลือก
ประวัติการแข่งขัน > เวิลด์ลีก

2016 – อันดับที่ 28
2017 – อันดับที่ 33
ประวัติการแข่งขัน > เอเชียนเกมส์

1998 –  อันดับ 3
2002 – อันดับ 6
2006 – อันดับ 9
2010 – อันดับ 11
2014 – อันดับ 9
ประวัติการแข่งขัน > วอลเลย์บอลชิงแชมป์เอเชีย

1975 –– ไม่ได้เข้าร่วมแข่งขัน
1979 – ไม่ได้เข้าร่วมแข่งขัน
1983 – อันดับ 4
1987 – อันดับ 6
1989 – อันดับ 9
1991 – อันดับ 5
1993 – อันดับ 10
1995 – อันดับ 6
1997 – อันดับ 4
1999 – อันดับ 7
2001 – อันดับ 6
2003 – อันดับ 9
2005 – อันดับ 13
2007 – อันดับ 8
2009 – อันดับ 8
2011 – อันดับ 13
2013 – อันดับ 9
2015 – อันดับ 6
2017 – อันดับ 7
ประวัติการแข่งขัน > เอเชียนคัพ

2016 – อันดับที่ 4
แหล่งข้อมูลอื่น

| ด ค กวอลเลย์บอลทีมชาติในทวีปเอเชีย (เอวีซี) |
| --- | --- |
สมาพันธ์วอลเลย์บอลเอเชีย
เอเชียตะวันตก:  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง:  อัฟกานิสถาน  บังกลาเทศ  ภูฏาน  อินเดีย  อิหร่าน  คาซัคสถาน  คีร์กีสถาน  มัลดีฟส์  เนปาล  ปากีสถาน  ศรีลังกา  ทาจิกิสถาน  เติร์กเมนิสถาน  อุซเบกิสถาน 
เอเชียตะวันออก:  จีน  จีนไทเป  ฮ่องกง  ญี่ปุ่น  มาเก๊า  มองโกเลีย  เกาหลีเหนือ  เกาหลีใต้ 
เอเชียตะวันออกเฉียงใต้:  บรูไน  กัมพูชา  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  ติมอร์-เลสเต  เวียดนาม 
โอเชียเนีย:  อเมริกันซามัว  ออสเตรเลีย  หมู่เกาะคุก  ไมโครนีเซีย  ฟีจี  เฟรนช์โปลินีเซีย  กวม  คิริบาส  หมู่เกาะมาร์แชลล์  นาอูรู  นิวซีแลนด์  นีอูเอ  หมู่เกาะนอร์เทิร์นมาเรียนา  ปาเลา  ปาปัวนิวกินี  ซามัว  หมู่เกาะโซโลมอน  ตองงา  ตูวาลู  วานูอาตู